
PËR NJË NDRYSHIM NË VENDIMIN NR. 289, DATË 17.5.2006 TË KËSHILLIT TË MINISTRAVE “PËR ORGANIZIMIN DHE FUNKSIONIMIN E AGJENCISË SË LEGALIZIMIT, URBANIZIMIT DHE INTEGRIMIT TË ZONAVE/NDËRTIMEVE INFORMALE (ALUIZNI)”, TË NDRYSHUAR

Në mbështetje të nenit 100 të Kushtetutës dhe të neneve 4 e 46 të ligjit nr. 9482, datë 16.2.2006 “Për legalizimin, urbanizimin dhe integrimin e ndërtimeve pa leje”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

Në vendimin nr. 289, datë 17.5.2006 të Këshillit të Ministrave, bëhet ky ndryshim:
1. Pika 2 ndryshohet si më poshtë vijon:
“2. ALUIZNI ka Drejtorinë e Përgjithshme në Tiranë dhe:
a) 4 (katër) drejtori në qarkun e Tiranës;
b) 3 (tre) drejtori në qarkun e Vlorës;
c) 2 (dy) drejtori në qarkun e Elbasanit;
ç) 3 (tre) drejtori në qarkun e Fierit;
d) 2 (dy) drejtori në qarkun e Durrësit;
dh) 2 (dy) drejtori në qarkun e Korçës;
e) nga 1 (një) drejtori për qarqet: Berat, Gjirokastër, Dibër, Kukës, Lezhë dhe Shkodër.”.
Ky vendim hyn në fuqi pas botimit në Fletoren Zyrtare.

